સૂર્યદેવની દ્વિતિય પત્ની છાયા ઉર્ફે સુવર્ણાના ગર્ભમાંથી આવિર્ભાવ પામેલા શનિદેવની કથા રસપ્રદ છે. જન્મ સમયે શનિદેવનું રૂપ નીલવર્ણું એટલે કે શ્યામ હતું… નવજાત પુત્રને નિહાળી તેજથી ઝળાંહળાં સૂર્યદેવ તો ધૂંઆપૂંઆ બની ગયાં….’’ હું આટલો ઉજ્જવળ શ્વેત-શુભ્ર…અને મારો પુત્ર આવો શ્યામલ વર્ણ ?’’ સૂર્યદેવે પોતાની રૂપાળી પત્ની પર આળ મૂકી શંકા વ્યક્ત કરી જણાવ્યું, ‘‘આ પુત્ર મારો હોઈ જ ન શકે….’’